আবু হিলাল আল-আসকারি

**আবু হিলাল আল-হাসান ইবনে আবদুল্লাহ বিন সাহল আল-আসকারি** (মৃত্যু ৪০০ হিজরি/১০১০ খ্রিস্টাব্দ), **যিনি আল-আদীব** ('সাহিত্যিক') উপাধি দ্বারাও পরিচিত, ছিলেন একজন আরবি ভাষার অভিধানকার এবং ফার্সি বংশোদ্ভূত সাহিত্যিক। তিনি বিভিন্ন ধরণের প্রবন্ধ রচনার জন্য বিখ্যাত ছিলেন। যা তাঁর মতো ফার্সি ভাষাভাষীদের পরিশীলিত করে এবং  আরবি ভাষা ও সাহিত্যের বিকাশে উৎকর্ষ সাধনে  সক্ষম হয়  এবং আরব শাসনামলে তার সাহিত্য অগ্রাধিকার অর্জন করে।  তিনি তাঁর *কিতাব আল- ʽ আতায়িন*, *দিওয়ান আল- ʽ* এবং *জামহারাত আল-আমথালের* জন্য সর্বাধিক জনপ্রিয় ও পরিচিত। তবে, তিনি কমপক্ষে পঁচিশটি প্রবন্ধ রচনা করেন, যার মধ্যে অনেকগুলো  আংশিকভাবে টিকে আছে। 

## জীবন
আবু হিলাল আল- হাসান আল আসকারির উপাধি *আল-আসকারি* ইঙ্গিত দেয় যে, তিনি পারস্যের খুজিস্তান প্রদেশের আসকার মুকরম এ জন্ম গ্রহণ করেছেন । তিনি তার পিতা এবং একই নামধারী আবু আহমেদ আল-হাসান ইবনে আব্দুল্লাহ ইবনে সাঈদ আল-আসকারি (যার সাথে পরবর্তী পণ্ডিতরা মাঝে মাঝে তাকে বিভ্রান্ত করতেন) দ্বারা শিক্ষা লাভ করেন। তিনি একজন কাপড় ব্যবসায়ী ছিলেন এবং তার ভ্রমণ তাকে আরবি-ভাষা ও সংস্কৃতি সম্পর্কে বিস্তৃত জ্ঞান অর্জনে সক্ষম করে এবং সাহিত্যিক হিসেবে গড়ে তোলে। 

আবু হিলাল আল হাসান তাঁর কবিতার মধ্যে  ব্যুয়িদ উজির আল-সাহিব ইবনে আব্বাদ (মৃত্যু ৩৮৫/৯৯৫) কে সম্বোধন করে  কবিতা লিখেছেন।  তিনি তার লেখায় আল-মুতানাব্বির (মৃত্যু ৩৫৪/৯৬৫) এর সমালোচনা করেন। তাঁর শেষ রচনা পর্যালোচনা করলে মনে হয় , *জমহারাতুল আমথাল* বলে , যে তাঁর পূর্ববর্তী রচনা, *আল-আওয়া'ইল*, ৩৯৫ হিজরি/১০০৫ খ্রিস্টাব্দে সম্পন্ন হয়েছে। আল-সুয়ুতী গণনা করে বলেছেন যে, আল-আসকারি ৪০০ হিজরি/১০১০ খ্রিস্টাব্দের দিকে মারা গেছেন। 

কবি আবু হিলাল আল-আসকারির *শরহে দিওয়ান আবি মিহজান আল-ছাকাফির* ভূমিকা থেকে বোঝা যায় যে তার এ লেখাটি ছিল সাধারণ কবিদের উপর পরিকল্পিত বেশ কয়েকটি ভাষ্যের মধ্যে প্রথম, কিন্তু মনে হয় আল-আসকারি এর  কোনওটিই আর সম্পূর্ণ করেননি। 

আল আসকারি তাঁর কিছু কবিতায় অভিযোগ করেন যে তাঁর শ্রম ও পাণ্ডিত্যকে প্রাপ্য সম্মান দেখানো হয়নি, তবে মধ্যযুগীয় জীবনীকাররা তাঁর গ্রন্থ *ফুরুককে* *হাসান* ('ভালো'), তাঁর *আল-সিনা'তাইনকে* *মুফিদ জিদ্দান* ('খুব দরকারী') এবং *বাদী* ' ('উদ্ভাবনী') এবং সামগ্রিকভাবে *ফি গায়াতুল-জাওদা* ('সম্পূর্ণ চমৎকার') উন্নত হিসাবে চিহ্নিত করেছেন। 

বিট্রিস গ্রুয়েন্ডলারের মূল্যায়নে,খুজিস্তানে তার লেখা আংশিকভাবে ফার্সি ভাষাভাষীদের জন্য চিহ্নিত করা হয়। আবু হিলাল তাদের উপর উচ্চতর ( *ʿulwī* ) দক্ষতা অর্জনের প্রয়োজনীয়তার উপর জোর দিয়েছিলেন, যা কথ্য ( *ʿāmmī* ), আরবি বক্তৃতা এবং আরবি লেখার বিপরীতে, কবিতা, ধর্মোপদেশ এবং পত্রপত্রিকায় ব্যবহারের জন্য ... তার ম্যানুয়ালের মাধ্যমে, এবং পদ্ধতিগতভাবে গঠন করা হয়েছে।লেখার ভূমিকায় বিশদ বিষয়বস্তুর সারণী সহ (তাঁর বই জুড়ে একটি বিন্যাস অনুসরণ করা হয়েছে)  যেকোনো জিনিস সহজেই যাতে  খুঁজে পাওয়া যায়। তিনি উচ্চাকাঙ্ক্ষী *উদাবা'কে* সাহিত্যিক এবং পণ্ডিত *মাজালিদের* মধ্যে উজ্জ্বল হওয়ার সুযোগ প্রদান করেন। আবু হিলাল আশা করেছিলেন যে তার বইগুলো মুখস্থ করা হবে এবং জ্ঞানীদের কথোপকথনে উদ্ধৃত করা হবে, যার উদ্দেশ্য ছিল ক্ষমতাসীন ব্যক্তিদের আরবি সাহিত্য সংস্কৃতিতে সামাজিক অগ্রগতি সাধন, যা দ্বিতীয় প্রজন্মের বুয়িদ *আমির* এবং তাদের *উজিরদের* দ্বারা লালিত ও উন্নীত হবে। 

## কাজ

### অভিধানবিদ্যা

* *আল-তালখিস ফি মা'রিফাত আসমা আল-আশয়া*' ।   থিম্যাটিকভাবে সাজানো একটি থিসরাস। 
* *আল-আসকারি  তার রচনা করেন- আল-ফুরুক ফি ইল-লুঘা* (ওরফে *আল-ফুরুক আল-লুগাওইয়া* )।   এই রচনাটিকে ধর্মীয় অধ্যয়ন এবং কুরআনের পূর্ণ উপলব্ধির জন্য প্রয়োজনীয় আরবি ভাষার স্তর অর্জনের একটি পদক্ষেপ হিসেবে উপস্থাপন করেছেন। এটি পূর্ববর্তী কর্তৃপক্ষের (যেমন সিবাওয়াইহ [মৃত্যু ৭৯৬ খ্রিস্টাব্দ], আল-আসমাঈ [মৃত্যু ৮২৮ খ্রিস্টাব্দ], এবং আল-রুম্মানী [মৃত্যু ৯৯৪]) দাবির সাথে একমত নয় যে, আরবি ভাষার  একক উপভাষার মধ্যে শব্দের  সম্পূর্ণ সমার্থকতা ( *তারাদুফ* ) থাকতে পারে। লেখাটিতে প্রায় ১,২০০টি উদাহরণ স্থাপন করা হয়েছে। এই রচনাটি সাধারণ ব্যবহারের পাশাপাশি  *[[Fuqahāʾ|ফুকাহ]]* এবং *[[কালাম|মুতাকাল্লিমুনের]]* বক্তৃতার উপর দৃষ্টি নিবদ্ধ করে । পাঠ্যটি সংক্ষিপ্ত করে *আল-লুমা' মিন আল-ফুরুক* শিরোনামে  প্রশ্নোত্তর বিন্যাসে সম্পাদনা করা হয়।  *মুজাম আল-ফুরুক আল-লুগাওয়্যা* শিরোনামের  কাজটি বর্ণানুক্রমিকভাবে সাজানো হয়েছে এবং অষ্টাদশ শতাব্দীর নূর আল-দীন আল-জাজারির *ফুরুক আল-লুগাত* থেকে পরিপূরক হিসেবে ধরা হয়।  
* *আল-মুজাম ফী বাকায়া ল-আশয়া' মা ধাইল আসমা' বাকিয়াত আল-আশয়া*' ।  *[[Fuqahāʾ|ফুকাহা]]* এবং *মুহাদ্দিথুনের* শ্রোতাদের লক্ষ্য করে বিভিন্ন ধরণের অংশকে বোঝানো পদের একটি সংগ্রহ। 

### কবিতা
আল-আসকারি তাঁর নিজস্ব কবিতা রচনা করেছিলেন, যা আংশিকভাবে আল-আসকারির নিজস্ব রচনায় এবং জীবনীমূলক সাহিত্যে অন্যদের দ্বারা উদ্ধৃতির মাধ্যমে সংরক্ষিত আছে; এটি মুহসিন গাইয়াদ এবং জর্জ কানাজি দ্বারা সংগ্রহ করা হয়েছে।  

আল-আসকারি কাব্যবিদ্যার উপর বেশ কয়েকটি গ্রন্থও লিখেছেন:
বিষয়শ্রেণী:১১শ শতাব্দীর পণ্ডিত
বিষয়শ্রেণী:১০ম শতাব্দীর পণ্ডিত
বিষয়শ্রেণী:১০ম শতাব্দীর আরবি ভাষার কবি
বিষয়শ্রেণী:১০ম শতাব্দীর আরবি ভাষার লেখক